Ølja

Ølja er et lite vann i Jevnaker kommune nord i Nordmarka. Vannet er det øverste i det vestre Nordmarksvassdraget, og ligger like ved vannskillet mot Mylla og dermed Glommavassdraget. Vannet har tilsig fra Puttmyrene ved Svarttjernshøgda, som er det høyeste punktet i Nordmarka. Avløpet er via Oljebekken til Tverrsjøen. Det er bygget demning i utløpet.

Vannet ligger i Jevnaker allmenning, og vannet er tilgjengelig via bomvei både fra Jevnaker og Lunner.

Like ved veien på østsiden av vannet finnes det såkalte kastesteiner. Slike steiner finnes noen steder ved gamle veifar, men det er ulike forklaringer på opprinnelsen.

Referanser

Eksterne lenker 
 Skiforeningen, markadatabasen om Ølja (med bilder)

Innsjøer i Jevnaker
Nordmarksvassdraget
Artikler som trenger bilde (Oppland)